BASES DA CONVOCATORIA DE 198 BOLSAS DE PRACTICA LABORAL NA DEPUTACIÓN E EN CONCELLOS DA PROVINCIA DE PONTEVEDRA.
ADMINISTRACIÓN LOCAL — Provincial — Deputación Provincial (Persoal, oposicións, 22/12/2014)

Con fundamento no artigo 35.2 b da Lei 7/85, de 2 de abril, reguladora das bases do réxime local (LRBRL), a Xunta de Goberno da Deputación de Pontevedra, na sesión do 19 de decembro de 2014, acorda aprobar a convocatoria de 198 bolsas de práctica laboral na Deputación e en concellos da provincia de Pontevedra, que se rexerá conforme ás seguintes: Estas bases teñen por obxecto convocar, en réxime de concorrencia competitiva e de acordo cos principios de obxectividade e publicidade, 198 bolsas de práctica laboral relacionadas no anexo I desta convocatoria e destinadas a titulados universitarios ou de formación profesional, segundo os casos, sen experiencia laboral previa no ámbito da súa titulación, coa finalidade de promover e completar a súa formación en áreas de coñecemento ou actividades que poidan facilitar a súa incorporación ó mercado laboral. Poderán ser beneficiarios destas bolsas as persoas físicas que, con plena capacidade de obrar e sen estaren inhabilitadas para obter axudas e subvencións públicas, reúnan os seguintes requisitos: A dotación económica das bolsas, determinada polo nivel de titulación, será de oitocentos (800,00) euros ó mes para os titulados universitarios e de setecentos (700,00) euros ó mes para os titulados de ciclos superiores de formación profesional, cantidades que se imputarán ás aplicacións orzamentarias 921.241.481.45 e 921.241.160.45. O pagamento das bolsas realizarase a partir da data de incorporación da persoa beneficiaria, por mensualidades completas ou a parte proporcional. Esta cantidade será incompatible con calquera outra actividade remunerada, calquera que sexa a súa natureza. Non obstante, a entidade adxudicataria das bolsas de prácticas deberá sufragar os gastos de desprazamento e estancia orixinados pola realización, fóra do lugar da residencia, de determinados estudos e informes relacionados coa formación práctica do bolseiro, de acordo cos límites previstos no Real decreto 462/2002, de indemnizacións por razón do servizo. Dentro deste prazo poderán emendar os defectos formais da documentación acreditativa dos méritos alegados na presentación de instancias. Para a selección dos bolseiros constituirase unha comisión, que estará integrada polos seguintes membros: As puntuacións outorgadas serán publicadas no taboleiro de anuncios da Deputación e na páxina web, polo menos con tres días hábiles de antelación á data en que terá lugar a entrevista. O Servizo de Recursos Humanos e Formación, á vista das actas das comisións seleccionadoras constituídas por titulacións e a elección realizada polos bolseiros nos procesos de máis dunha titulación, formularalle as propostas de adxudicación das bolsas convocadas ó órgano competente para a resolución do procedemento, especificando bolseiros titulares e candidatos suplentes para os casos de renuncia, incumprimento de obrigas, incapacidade sobrevida ou calquera outra causa que implique a pérda da condición de bolseiro. A resolución, que porá fin á vía administrativa, publicarase na páxina web da Deputación, con expresión da identidade do bolseiro, entidade de destino, contía das bolsas, duración e data de efectos. Contra esta resolución poderase interpoñer un recurso potestativo de reposición de conformidade co disposto nos artigos 116 e 117 da Lei 30/1992, de 26 de novembro, de réxime xurídico das administracións públicas e do procedemento administrativo común (LRXAP/PAC), ou, directamente, un recurso contencioso-administrativo, no prazo de dous meses, contados desde o día seguinte ó da notificación da Resolución, de conformidade coa Lei 29/1998, de 13 de xullo, reguladora desa xurisdición. Por outra parte, ó estar adherida a Deputación de Pontevedra á Estratexia de emprendemento e emprego xoven, desenvolvida polo Goberno de España, con recoñecemento expreso por parte do Ministerio de Emprego e Seguridade Social, as persoas físicas e xurídicas beneficiarias do Plan de práctica laboral autorizan, polo feito de participar nel, a remisión dos datos que requira o Ministerio con fins estatísticos. Establécense as seguintes condicións xerais: En calquera momento, a Xunta de Goberno poderá, a proposta dos xefes de Servizo da Deputación ou concellos e mediante resolución motivada, revogarlle a bolsa á persoa adxudicataria que non cumpra debidamente as condicións esixidas nestas bases ou as normas xerais de funcionamento da entidade de destino, aténdose ó establecido nos artigos 36 e seguintes da LXS, e suspendendo o aboamento da bolsa. Neste senso, daranse por finalizadas as prácticas do bolseiro cando concorran algunha das seguintes causas: En caso de concorrer algunha das causas previstas no artigo 37 da LXS, poderá esixirse o reintegro total cando o beneficiario incumpra as condicións impostas para a concesión e a execución da bolsa. No caso de que a entidade renuncie á bolsa concedida sen causa xustificada a Deputación realizará as xestións oportunas para poder destinar o bolseiro a outra entidade, co fin de darlle continuidade á bolsa de prácticas convocada pola Deputación. Entre tanto a bolsa quedaría en suspenso durante un período que non poderá exceder os tres meses e o bolseiro pasará a ocupar o primeiro lugar da lista de candidatos suplentes nesa titulación. Procederase do mesmo xeito nos casos de resolución da bolsa por causas xustificadas non imputables ó bolseiro. Transcorridos os tres meses perderá o dereito a bolsa. En caso de maternidade, enfermidade ou accidente, o bolseiro percibirá a prestación correspondente da Seguridade Social. Nese caso, a Deputación non complementará ningunha cantidade adicional á citada prestación. Esta situación non ocasionará a finalización das prácticas, salvo que a ausencia exceda ós trinta días nos casos de enfermidade ou accidente e de seis semanas no caso de maternidade. No suposto de que se supere este prazo, a Deputación poderá dar por concluída a práctica laboral do bolseiro. No caso de que o bolseiro renuncie antes da finalización do período de prácticas deberá informar previamente o seu titor e presentar no Rexistro xeral da Deputación a correspondente solicitude, dirixida ó Servizo de Recursos Humanos e Formación. En tal situación a entidade poderá solicitar que se cubra a bolsa que queda vacante polo tempo restante (sempre que sexa igual ou superior a seis meses) cun candidato suplente, segundo a orde de puntuación obtida no proceso de selección. De non chegar a cubrirse o número total de bolsas convocadas para unha determinada titulación por falta de candidatos os concellos afectados poderán solicitar que se lles adxudiquen as bolsas vacantes que teñen outorgadas a aspirantes suplentes doutros procesos ou titulacións seguindo a orde de puntuación establecida. Son obrigas dos bolseiros as seguintes: Son dereitos dos bolseiros os seguintes: Os beneficiarios destas bolsas estarán sometidos ás responsabilidades e o réxime sancionador que, sobre infraccións administrativas en materia de subvencións, establecen os artigos 52 a 69 da LXS. Transcorridos seis meses desde o final do proceso selectivo destruirase a documentación presentada, excepto a instancia, polo que se lles recomenda ós interesados que a retiren dentro dese prazo. Para a supervisión e control das prácticas constituirase unha Comisión de seguimento coa finalidade de resolver as incidencias e dúbidas que se produzan no seu desenvolvemento. A comisión estará presidida por un deputado provincial ou a persoa en quen delegue, e estará integrada por tres técnicos da Deputación. A comisión terá as seguintes competencias no desenvolvemento do programa de prácticas: A comisión reunirase cando o considere necesario con calquera das partes, como mínimo unha vez antes de que finalice o período de duración das prácticas. A convocatoria, a selección das persoas candidatas e a realización dos traballos que dan dereito ás bolsas suxeitaranse ó previsto nestas bases, á Lei 38/2003, de 17 de novembro, xeral de subvencións (LXS) e á Lei 30/1992, de 26 de novembro, de réxime xurídico das administracións públicas e do procedemento administrativo común (LRXAP/PAC). Pontevedra, 17 de decembro de 2014.—A deputada delegada, Begoña Estévez Bernárdez.—O secretario, Carlos Cuadrado Romay